Viborger Samler, 1824-11-22
Tyrkiet. Constantinopel 10de 11te og 14de October. Den med den ægyptiske Flaade forenede Capudan Paska synes nu, at have havt Skjebne tilfælleds med sine Forgængere. Han havde samlet sine Stridskræfter ved Mitylene og vovede i en Art Fortvivlelse et Angreb paa Samos. Den 4de October seilede begge Flaader, der dog efter Skipperudsagn, vare i maadelig Forfatning, fra Mitylene for at land sætte Tropper paa Samos. - Men, Forsøget mis lyktes aldeles og Grækerne forfulgte Tyrkeflaaden med deres Brandere til Mitylene hvor de stak Jld paa 6 Fregatter og Corvetter. Storadmiralen tog Flugten til Dardanellerne med Admiralskibet, der var uden Master og en Fregat. Hvor den ægyptiske Flaade var bleven af, veed man ikke - Midt under disse Sørgetidender overraskedes Publikum her i Staden, ved en Anordning (Firman) fra Storherren, hvori han befalede Damerne, at bære mere anstændige Dragter. Dendannede Tyrker begræde Rigets Tilstand og forhausedes over denne Ligegyldighed. Lord Strangford har faaet Foræringer af Storherren af 40,000 Piasters Værd og hans første Tolk, Ridder Chabert, af 10,000 Piasters Værd. 14de Octbr. Den 8de og 9de kom nogle og 60 Skibe, tagne ved Jpsara, hertil og lagde langs med Stadens Muur. Men dette Seirstegn gjorde slet ikke den Virkning paa Militairen og Almeenheden, som man ventede, fordi man til samme Tid fik Tidende om vor Flaades Uheld og Storadmiralens Ankomst til Dardanellerne. Det Tilforladelige om Flaadens Skjebne og Operationer i den sidste 3 Uger har man Jntet officielt om, hverken fra tyrkisk eller frankisk (europæisk) Side; de græske Officielberetninger naae ikke længere, end til 20de Septbr. (Den Østerrigske Jagttager tager heraf Anledning til sin sædvanlige Tvivl om Tyrkernes Uheld i den Grad som de europæiske Aviser have fortalt det, og paastaaer, at de den 3die 5te, 6te 7de og 9de Septbr. fortalte Søeslage have været opdigtede af de franske Journalister da Grækeren Miaulis ellers vistnok havde omtalt dem i sin Officielberetning.) Fægtningerne den 16de og 17de Septbr. derimod, som anførtes som fordeelagtige for den forenede Tyrkeflaade, tilstaaes, derimod ikke at have været noget betydeligt. Consularberetningen fra Øen Stancho (Cos) af 28de Septbr. sætter det i vist Lys - Den 17de eller 19de Septbr. er Capudan Paska med sin hele Flaade og 10 Ægyptiske Skibe, og nogle tusinde Mand Tropper seilet fra Budrun og vist nok i den Hensigt, at gjøre Landgang paa Samos anden Gang. Modvind hindrede ham indtil den 17de, da en stærk Storm ramte ham mellem Myconi og Andros. Den 28de kom han til Mitylene med 6 Fregatter, og snart efter kom flere didhen drevne af Stormen. Over de følgende Dages Begivenheder har man endnu intet Vist, ligesaalidet veed man, hvad der bevægede Storadmiralen med 2 Skibe at søge Dardanellerne. Saameget veed man, at han eller dog med endeel af sin Flaade den 6te Octbr. traf sammen med den græske Flaade mellem Mitylene og Scios - En Russisk Skibscapital talte den Dag 100 tyrkiske og 60 græske Seilere. Han saae samme Nat store Jldstøtter opstige og hørte stærke Knald - Da Flere have hørt og seet det Samme, er det at formode: at den kombinerede Flaade denne Nat har havt Uheld. - En Jonisk Capitain siger at Tabet bestod i, at Tyrkerne tabde en Fregat og en Brig ved Brandere og at 10 af deres Skibe bleve jagede paa Grund. En Consularberetning fra Tenedos mener, at Capudan Paska ikke da var ved sin Flaade, da han den 6te laae ved Tenedos og den 7de kom til Hellespont. Om den ægyptiske Flaade veed man Jntet med Vished. En stor Deel deraf siges at være bleven tilbage i Budrun og den øvrige Deel havde skildt sig fra Tyrkeflaaden. En fransk Capitain har den 7de Octbr. seet 44 Ægyptiske Skibe styre sydlig, ventelig for at styre til Cos, ifald de ikke der, ere hindrede af den græske Flaade.